Lõppkasutaja litsentsilepingu tingimused

> | ENNE KÄESOLEVA PAKETI AVAMIST VÕI NUPULE "NÕUSTUN" VAJUTAMIST TUTVUGE HOOLIKALT ALLJÄRGNEVATE TINGIMUSTEGA. KÄESOLEVA PAKETI AVAMINE VÕI NUPULE "NÕUSTUN" VAJUTAMINE TÄHENDAB KÕNEALUSTE TINGIMUSTEGA NÕUSTUMIST.
> | 1. Mõisted Käesolevates tingimustes kasutatakse spetsiaalseid mõisteid, mis määratletakse järgmiselt: “lõppkasutaja” ehk „Teie” – isik, kes kasutab toodet; “toode” – Teie poolt Elisa veebisaidilt alla laaditud või Teile laserplaadil või muul andmekandjal eraldi või koos Vodafone Mobile Connect Cardiga üle antud tarkvara; “teenused” – andmeedastus- ja muud Elisa poolt GPRS- või muu mobiilsidelepingu raames pakutavad teenused; “tarkvara” – Vodafone Mobile Connecti tarkvara, mis on Teile üle antud laserplaadil koos Mobile Connect Cardiga või mille Te olete Elisa veebisaidilt alla laadinud; “Elisa” ehk „meie” – Elisa Mobiilsideteenused AS.
> | 2. Kasutusluba Elisa annab lõppkasutajale ainuõiguseta loa kasutada toodet seoses teenustega. Elisa ei võta endale vastutust ega anna lube seoses tarkvara kasutamisega väljaspool Elisa või Vodafone'i võrku või Elisa või Vodafone'i võrku mittekuuluva SIM-kaardiga. Lõppkasutaja ei tohi toodet ja tootele salvestatud tarkvara ega selle mis tahes osa kopeerida, muuta, pöördprojekteerida ega pöördkompileerida (välja arvatud seaduses lubatud ulatuses). Lõppkasutaja ei tohi toodet või selle mis tahes osa võõrandada, loovutada, väljastada all-litsentse või muul moel levitada kolmandatele osapooltele või anda neile muid õigusi neid kasutada. Lõppkasutajal on õigus kasutada toodet vaid ühes arvutis. Lõppkasutaja võib teha tarkvarast üksnes ühe varukoopia. Lõppkasutaja vastutab ainuisikuliselt asjakohaste meetmete rakendamise eest andmete varundamiseks ja toote kaitsmiseks andmekao eest. Lõppkasutaja saab kasutada toodet ja Elisa või Vodafone'i SIM-kaarti pöördumiseks veebisaitide, ressursside ja võrkude poole kogu maailmas. Elisa ei võta endale vastutust veebisaitide ja võrkude sisu, teenuste või nende kasutamisest tulenevate kahjude eest. Te kohustute vältima toote ja selle mis tahes osa kasutamist, kui see tegevus on vastuolus kehtivate õigusaktidega. Lisaks sellele kohustute tagama Teile antud paroolide konfidentsiaalsuse ja kaitse, et vältida toote loata kasutamist.
> | 3. Loa ja lepingu kehtivus Käesolev kasutusluba kehtib kuni selle tühistamiseni. Lõppkasutaja võib selle igal ajal tühistada – selleks peate kustutama tarkvara, sh kõik varukoopiad kõigilt oma seadmetelt, ja tagastama toote Elisale aadressil Elisa Mobiilsideteenused AS, Vilmsi 47, 10126 Tallinn. Käesolev leping lõpeb automaatselt, kui Te rikute käesolevaid tingimusi või muude selliste lepingute tingimusi, mille kohaselt on Elisa või kolmas osapool toote lõppkasutajale kättesaadavaks teinud. Käesoleva lepingu lõppemisel olete kohustatud toote kasutamise lõpetama ja kustutama oma seadmetest tarkvara, sh kõik varukoopiad, ning tagastama toote Elisale aadressil Elisa Mobiilsideteenused AS, Vilmsi 47, 10126 Tallinn.
> | 4. Intellektuaalomandi õigused Kõik tootega seotud autoriõigused, tööstusdisainilahenduse õigused, toote välimusega seotud õigused, kaubamärgiõigused ja muud intellektuaalomandi õigused kuuluvad Elisale või Elisa litsentsiandjatele. Asjaolu, et me oleme tarninud Teile toote, ei tähenda seda, et oleme Teile loovutanud Elisa või Elisa litsentsiandjatele kuuluvad tootega seotud õigused. Me lihtsalt oleme andnud Teile loa kasutada toodet üksnes käesolevas kasutusloas sätestatud tingimustel.
> | 5. Klienditugi Kui Te vajate seoses tootega abi, helistage Elisa klienditoe telefonil (+372) 6 600 600.
> | 6. Ainulaadne identifikaator Selle tarkvara installeerimisel luuakse juhuslikkuse põhimõttel ainulaadne identifikaator (UID), mis ei sisalda isikuandmeid. See ei võimalda Elisal kasutajaid nimeliselt identifitseerida. Seda ei saa kasutada ka selleks, et jälgida, mis veebisaite on kasutajad külastanud või mis e-posti aadressidega nad on ühendust võtnud. Kui Te ühendate ennast Elisa või Vodafone’i võrku, siis edastatakse ainulaadse identifikaatori abil Elisale või Vodafone'ile alljärgnev informatsioon: a) tarkvara versioon ja konfiguratsioon; b) ühendusmeetod (nt infrapunaliides või Bluetooth) ja kasutatavad seadmed; c) veebibrauseri ja e-posti tarkvaraversioon; d) sülearvuti tootja toote identifitseerimisnumber; e) seanssi puudutav informatsioon; f) roamingu korral riigi kood ja mobiilsidevõrk, millega olete ühenduses. See teave salvestatakse turvalisse serverisse alljärgnevatel põhjustel: (i) Aeg-ajalt tuleb Elisal uuendada serveritega seotud seadeid – seda võib teha ilma ette teatamata. (ii) Vastavalt Teie eelistustele teavitatakse Teid erinevatest tarkvarauuendustest ja turvapaikadest iga kord, kui Te ennast võrku ühendate, iga nädal või kuu. Teil on võimalus valida, kas aktsepteerite neid muudatusi või mitte. Te võite soovi korral laadida alla suuremaid faile siis, kui olete ühendatud kiirema Interneti-ühenduse, nt ettevõtte kohtvõrgu kaudu. (iii) Elisa kogub anonüümset kasutusinformatsiooni eesmärgiga parendada Mobile Connecti teenust. Elisa ei kasuta kogutud koondandmeid selleks, et saata lõppkasutajale turundusteavet, ega avalda seda informatsiooni kolmandatele isikutele. Kui Te ei soovi ainulaadset identifikaatorit kasutada, siis saate Te ise või oma IT-juhi abil selle funktsiooni keelata. Samas tuleb lisada, et selle funktsiooni keelamise korral ei ole Elisal võimalik täielikult teenuseid toetada, sest me ei saa teada, mis uuendusi või tarkvara turvapaikasid Te võite vajada. Täpsemat teavet ainulaadse identifikaatori funktsiooni keelamise kohta saate Elisa klienditoe portaalist aadressil www.elisa.ee/mobileconnect. Ülalnimetatud teabe saatmine ja vastuvõtmine toob kaasa vajaduse saata väikeseid andmekoguseid üle Teie ühenduse. Selle eest tuleb Teil tasuda liitumislepingus sätestatud tasu. Tüüptasud on toodud Elisa klienditoe portaalis aadressil www.elisa.ee/mobileconnect.
> | 7. Garantii Toode tarnitakse lõppkasutajale kõige laiemas seadusega lubatud tähenduses olemasoleval kujul, samuti ei anna Elisa või Elisa litsentsiandjad sellele mingit garantiid ega esita mingeid seda puudutavaid tagatisi. Elisa ega Elisa litsentsiandjad ei garanteeri, et toode vastab lõppkasutaja nõuetele või et toode töötab katkestuste ja vigadeta. Nii Elisa kui ka Elisa litsentsiandjad välistavad seadusega lubatud määral kõik otsesed ja kaudsed ning seadusest, tavaõigusest või muust tulenevad garantiid, kinnitused, tingimused ja muud lubadused. Käesolev säte ei piira lõppkasutaja seaduslikke õigusi.
> | 8. Vastutus Elisa vastutab juhul, kui Elisa hooletus põhjustab kellegi surma või tervisekahjustuse. Muudel juhtudel pole Elisa ega Elisa litsentsiandjad kohustatud maksma Teile hüvitist olemasolevast või võimalikust kasumist ilmajäämise, saamata jäänud tulu, tekkimata käibe, firmaväärtuse languse, maine languse või kahjustamise, lepingute või klientide kaotuse, oodatavate säästude kaotuse, andmete või programmide kaotuse või kahjustamise eest ega muudel põhjustel ega ka mitte lepinguväliste või lepinguliste otseste, juhuslike või tagajärjeliste kahjude eest (sh hooletusest põhjustatud kahjude eest) isegi juhul, kui Elisat või Elisa litsentsiandjaid on teavitatud sellise kahju võimalikkusest.
> | 9. Kohaldatav õigus ja kohtumõistmiskoht Käesolevate tingimuste suhtes kohaldatakse Eesti Vabariigi seadusi ja lepinguosalised kohustuvad vaidlusteta järgima Eesti Vabariigi kohtute otsuseid.