Lisensavtale for sluttbruker

> | VI BER DEG LESE GJENNOM FØLGENDE VILKÅR FØR DU ÅPNER DENNE PAKKEN, ELLER DU KAN KLIKKE PÅ KNAPPEN "ACCEPTÉR" (GODTA). VED Å ÅPNE PAKKEN ELLER KLIKKE PÅ KNAPPEN "ACCEPTÉR" (GODTA) GODTAR DU DE VILKÅRENE OG BETINGELSENE SOM ER ANGITT HER, OG DU ER INNFORSTÅTT MED AT DU ER BUNDET AV DISSE.
> | 1. Definisjoner I disse vilkårene og betingelsene har følgende ord følgende betydning: "du" betyr den personen som anvender Produktet; "Produktet" betyr den programvaren som du har lastet ned fra et Vodafone/TDC-nettsted, eller som du har mottatt på en CD eller et annet medium, enten separat eller sammen med Vodafone Mobile Connect Card; "Tjenester" betyr dataoverføring eller andre tjenester som TDC Song tilbyr i henhold til en GPRS-forbindelsesavtale eller annet; "Programvare" betyr den Vodafone Mobile Connect-programvaren som du har mottatt på CD-en sammen med Mobile Connect Card, eller som du har hentet separat på et Vodafone/TDC-nettsted; "vi" og "oss" betyr TDC Song A/S.
> | 2. Brukerlisens Vi gir deg herved en ikke-eksklusiv lisens til å bruke Produktet i forbindelse med Tjenestene. Vi påtar oss intet ansvar for bruken av og gir deg ingen lisens til å bruke Programvaren sammen med andre nettverk eller SIM-kort enn Vodafone/TDC-nettverk eller -SIM-kort. Det er ikke tillatt å kopiere, endre, utføre omvendt utvikling (reverse engineering) eller dekompilere Produktet og/eller den programvaren som Produktet inneholder, og heller ingen deler av den (unntatt i det omfang dette er uttrykkelig tillatt ifølge den gjeldende lovgivningen). Det er ikke tillatt å overføre, tildele, utstede underlisens til eller på annen måte distribuere eller sette tredjeparter i stand til å benytte Programvaren eller Produktet eller en hvilken som helst del av den/det. Du kan kun bruke Produktet på én datamaskin. Du kan kun opprette én sikkerhetskopi av Produktet. Du er selv ansvarlig for å ta de nødvendige forholdsregler for å sikkerhetskopiere data eller på annen måte sikre at data ikke går tapt. Produktet kan sammen med Vodafone/TDC-SIM-kortet brukes av deg til å opprette forbindelse til nettsteder, ressurser og/eller nettverk over hele verden. Vi påtar oss intet ansvar for innhold eller tjenester på disse nettstedene eller nettverkene, og heller ikke for tap eller skader som du måtte bli utsatt for ved å bruke slike nettsteder og nettverk. Du aksepterer dessuten at du ikke har lov til å benytte Produktet eller noen deler av det på en måte som er i strid med de til enhver tid gjeldende lover eller bestemmelser. Du aksepterer også at du må hemmeligholde og sikre forsvarlig oppbevaring av passord/adgangskoder eller annet adgangsutstyr som du har mottatt, med tanke på å forhindre uautorisert bruk av Produktet.
> | 3. Opphør Denne lisensen gjelder inntil den bringes til opphør. Du kan når som helst bringe lisensen til opphør ved å slette Programvaren og en eventuell sikkerhetskopi fra alt utstyret ditt og returnere Produktet til TDC Song A/S, Sandakerveien 130, Postboks 4600 Nydalen, 0405 Oslo. Denne avtalen opphører automatisk hvis du misligholder vilkårene og betingelsene ovenfor, eller vilkårene og betingelsene i en hvilken som helst annen avtale som Vodafone Limited eller våre tredjepartsdistributører har anvendt for å gjøre Produktet tilgjengelig for deg. Etter opphør av denne Avtalen er du pålagt å avslutte bruken av Produktet og slette Programvaren og en eventuell sikkerhetskopi fra alt utstyret ditt og returnere Produktet til TDC Song A/S, Sandakerveien 130, Postboks 4600 Nydalen, 0405 Oslo.
> | 4. Immaterielle rettigheter Vi og/eller våre lisensgivere, alt etter hva som måtte være tilfellet, eier alle opphavsrettigheter, utførselsrettigheter, "Look and Feel", varemerker og andre immaterielle rettigheter i og til Produktet. Det faktum at vi har levert Produktet til deg, betyr ikke at vi har overført våre eller våre lisensgiveres rettigheter til Produktet til deg, men bare at vi har gitt deg tillatelse til å benytte det utelukkende i henhold til de vilkårene og betingelsene som er angitt i denne lisensen.
> | 5. Kundeservice Hvis du har trenger hjelp med Produktet, kan du ringe til vårt kundeservicesenter på +47 51201755 / 03150, eller du kan skrive til TDC Song A/S, Sandakerveien 130, Postboks 4600 Nydalen, 0405 Oslo.
> | 6. Unik identifikator Når du installerer denne Programvaren, opprettes det en vilkårlig unik identifikator (UID). Denne UID-en gjør det umulig for Vodafone/TDC å identifisere navnet på en enkeltbruker. Den kan ikke brukes til å overvåke hvilke nettsteder brukeren har besøkt eller hvilke e postadresser brukeren har kommunisert med. Når du bruker denne UID-en, videresendes følgende ikke-personlige opplysninger til Vodafone/TDC når du oppretter forbindelse til Vodafone/TDC-nettverket: a) Programvareversjon og –konfigurasjon b) Tilkoblingsmetoder, f.eks. infrarød tilkobling og Bluetooth, og anvendt utstyr c) Opplysninger om nettleser og programvareversjon for e-postklient d) Produkt-ID for produsenten av den bærbare datamaskinen e) Øktopplysninger f) Ved roaming, den landskoden og det mobilnettverket du er tilknyttet. Disse opplysningene lagres på en sikker server med henblikk på følgende: (i) Fra tid til annen er det nødvendig for Vodafone/TDC å oppdatere tjenesterelaterte innstillinger – dette kan gjøres uten at det sendes ut en forutgående melding om det. (ii) Du blir underrettet om forskjellige programvareoppdateringer og patches hver gang du oppretter forbindelse, ukentlig eller månedlig, avhengig av hva du foretrekker. Du blir spurt om du vil akseptere disse. Du kan velge å laste ned store filer/patches når du er tilkoblet via en rask Internett-forbindelse, f.eks. LAN-nettverket til firmaet ditt. (iii) Kompilering av anonyme fullstendige opplysninger om bruk med henblikk på forbedring av Mobile Connect Service-tjenesten. Vodafone/TDC vil under ingen omstendigheter anvende innsamlede data som er kompilert på denne måten, til å sende markedsføringsopplysninger til deg eller gi slike opplysninger videre til tredjeparter. Hvis du ikke ønsker at UID skal anvendes, kan du eller den IT-ansvarlige deaktivere denne funksjonen. Det må imidlertid bemerkes at Vodafone/TDC ikke med sikkerhet vil kunne understøtte Tjenestene hvis denne funksjonen deaktiveres, ettersom Vodafone/TDC da ikke vil vite hvilke oppdateringer eller programvarepatches du har bruk for. På Vodafones supportportal på www.business.vodafone.com finner du opplysninger om hvordan du deaktiverer UID-funksjonen. Vær oppmerksom på at sending og mottak av de ovennevnte opplysningene vil gjøre det nødvendig å sende små datamengder via din forbindelse. Du blir oppkrevd for dette i henhold til den avtalte taksten. De vanlige takstene finner du på supportportalen på www.tdcsong.no.
> | 7. Garantifraskrivelse I den grad det er tillatt i henhold til gjeldende lover, leveres Produktet til deg "som det er og foreligger" uten garanti, betingelser, erklæringer eller andre vilkår når det gjelder produktet fra våre lisensgivere. Verken vi eller våre lisensgivere garanterer at Produktet oppfyller dine krav, eller at Produktet vil fungere uten forstyrrelser eller feil. I den grad det er tillatt i henhold til gjeldende lover, fraskriver vi og våre lisensgivere oss/seg alle garantier, erklæringer, betingelser eller andre vilkår av enhver art, uttrykkelige eller stilltiende, uansett om disse har opphav i gjeldende lover eller oppstår på annen måte. Denne bestemmelsen påvirker ikke dine lovbestemte rettigheter.
> | 8. Ansvarsbegrensning Vi og våre lisensgivere er ansvarlige overfor deg dersom forsømmelser fra vår side skulle medføre død eller personskade. I alle andre forhold har verken vi eller våre lisensgivere noe ansvar overfor brukeren med hensyn til kompensasjon, godtgjørelser eller erstatningsansvar som følge av mistet nåværende eller fremtidig inntjening, mistede inntekter, mistet omsetning, goodwill, tap eller skade på omdømme, mistede kontrakter eller kunder, tap av forventede besparelser, tap av eller beskadigelse av data eller programmer eller andre tenkelige årsaker, erstatningsansvar for indirekte tap eller følgetap, uansett om et slikt erstatningskrav er basert på erstatningsrett (herunder forsømmelser) eller kontrakt, eller selv om vi eller våre lisensgivere er blitt informert om muligheten for slike tap eller erstatningsansvar.
> | 9. Gjeldende lover og domsmyndighet Disse vilkårene og betingelsene skal brukes i henhold til norsk rett, og partene aksepterer herved at eventuelle tvister utelukkende skal avgjøres ved norske domstoler.