Uvjeti korištenja

> | MOLIMO VAS DA SLJEDEĆE UVJETE PAŽLJIVO PROUČITE PRIJE OTVARANJA OVOG PAKETA ILI PRIJE PRITISKA NA GUMB “PRIHVAĆAM”. OTVARANJEM OVOG PAKETA ILI PRITISKOM NA GUMB “PRIHVAĆAM” IZRAŽAVATE SVOJE PRIHVAĆANJE NAVEDENIH UVJETA I SUGLASNOST DA VAS ISTI OBVEZUJU.
> | 1. Definicije U ovim Uvjetima, sljedeće riječi imat će sljedeće značenje: “Vi” znači osoba koja koristi Proizvod; “Proizvod” znači kompaktni disk i Vodafone Mobile Connect kartica kao i svaki softver koji se nalazi na kompaktnom disku ili ste ga sami pohranili s web-stranice www.vipnet.hr i na Vodafone Mobile Connect kartici koji su Vam isporučeni na osnovi ovih Uvjeta; “Usluge” znače prijenos podataka i druge usluge koje VIPnet nudi putem odabira tarife VIPsmart.data PRO prilikom potpisivanja Zahtjeva za zasnivanje pretplatničkog odnosa (u daljnjem tekstu: Ugovor); “Softver” znači Vodafone Mobile Connect softver koji Vam je isporučen na kompaktnom disku zajedno s Vodafone Mobile Connect karticom ili ste ga sami pohranili s web-stranice www.vipnet.hr; “mi” “nas” “nama” znači VIPnet.
> | 2. Licenca za korištenje Uz uvjet da ste odabrali VIPsmart.data PRO tarifu prilikom potpisivanja Ugovora i primili VIP Super SIM karticu s GPRS tarifom, odobravamo Vam neisključivu licencu za korištenje Proizvoda vezano za Usluge. Ne smijete kopirati, izmijeniti, vršiti obrnuti inženjering ili dekompilirati Proizvod i/ili softver kojeg Proizvod sadrži ili bilo koji dio istog (osim u onoj mjeri u kojoj je to izričito dopušteno zakonom). Ne smijete prenijeti, ustupiti, dati licencu ili na drugi način distribuirati ili omogućiti trećoj osobi korištenje softvera ili Proizvoda ili bilo kojeg dijela istog. Proizvod možete koristiti isključivo na jednom računalu. Možete napraviti jednu kopiju softvera koji se nalazi na kompaktnom disku u svrhu čuvanja sigurnosne kopije. Snosite punu odgovornost za poduzimanje primjerenih mjera opreza radi sigurnosnog pohranjivanja podataka i inače radi zaštite od gubitka podataka. Proizvod zajedno s VIP Super SIM karticom možete koristiti za uspostavljanje veze s web stranicama, resursima i/ili mrežama diljem svijeta. Ne prihvaćamo nikakvu odgovornost za sadržaj, usluge ili bilo kakav gubitak ili štete kojima biste mogli biti izloženi korištenjem takvih web stranica i mreža. Suglasni ste da nećete koristiti Proizvod ili bilo koji dio istog protivno bilo kojim relevantnim zakonima ili propisima. Nadalje, suglasni ste čuvati u tajnosti i na sigurnom mjestu sve lozinke ili druge pristupne uređaje koji bi Vam mogli biti dostavljeni kako biste spriječili svako neovlašteno korištenje Proizvoda.
> | 3. Otkaz Ova licenca vrijedi do njezinog otkazivanja. Licencu možete otkazati u svako doba brisanjem softvera i svih kopija softvera sa svih vaših uređaja i vraćanjem Proizvoda nama u najbližem VIP centru ili uništavanjem Proizvoda. Ovaj Ugovor automatski prestaje ukoliko propustite pridržavati se ovih općih uvjeta korištenja ili Ugovora. Po prestanku ovih općih uvjeta korištenja ili po prestanku Ugovora, prestat ćete koristiti Proizvod i izbrisat ćete program, uključujući sve sigurnosne kopije, sa svih vaših uređaja i vratit ćete nam Proizvod u najbližem VIP centru.
> | 4. Prava intelektualnog vlasništva Mi i/ili naši davatelji licence, ovisno o slučaju, vlasnici smo svih autorskih prava, prava na dizajn, «look and feel» izgleda i osjećaja, zaštitnih znakova i drugih prava intelektualnog vlasništva koji se odnose na Proizvod. Činjenica da smo Vam isporučili Proizvod ne znači da smo na Vas prenijeli bilo koje od naših prava ili prava naših davatelja licence na Proizvod; jedino smo Vam omogućili korištenje Proizvoda izričito po uvjetima iz ove Licence.
> | 5. Služba za korisnike Ukoliko Vam je potrebna pomoć vezano za Proizvod, molimo Vas da nazovete našu Službu za korisnike na broj 091 7700.
> | 6. Jedinstvena oznaka Kada instalirate Softver nasumce se stvara anonimna Jedinstvena oznaka. Jedinstvena oznaka ne dopušta VIPnetu da identificira individualne korisnike po imenu. Ona se ne može upotrijebiti za praćenje/nadziranje koje su web stranice korisnici posjetili ili koje su e-mail adrese korisnici kontaktirali. Korištenjem Jedinstvene oznake sljedeće vrste neosobnih informacija bit će proslijeđene VIPnetu kada se spojite na VIPnetovu mrežu: a) Verzija i konfiguracija softvera b) Postupak povezivanja, kao što je infracrveno ili Bluetooth vezom; korišteni uređaji c) Pojedinosti o web-pregledniku i verziji e-mail softvera d) Identifikacija proizvođača prijenosnog računala e) Informacija o vremenu trajanja podatkovne veze f) Pri roamingu, kod zemlje i mobilne mreže na koju ste spojeni Ove će informacije biti pohranjene na sigurnom poslužitelju za sljedeće svrhe: (i) S vremena na vrijeme VIPnet može trebati nadopuniti postavke vezane uz usluge - ovo se može napraviti bez obavještavanja. (ii) Bit ćete obaviješteni o različitim softverskim nadopunama i dijelovima programskog koda koji se umeću kako bi se popravila eventualna softverska pogreška svaki put kada se spojite, tjedno ili mjesečno, ovisno o tome što vam više odgovara. Dat će vam se izbor da li da to prihvatite ili ne. Možete odlučiti da učitate veće datoteke/dijelove programskog koda koji se umeću kako bi se popravila pogreška kada ste spojeni preko brže Internet veze kao što je vaš korporativni LAN. (iii) Sakupljanje anonimnih informacija o korištenju u svrhu poboljšanja usluga spajanja. Ni u kojem slučaju VIPnet neće koristiti podatke sakupljene na ovaj način da bi Vam poslao marketinšku informaciju ili razotkrio takvu informaciju trećoj strani. Ako ne želite koristiti opciju Jedinstvene oznake, tada je moguće da vaš mrežni administrator isključi tu opciju. Međutim, treba napomenuti da VIPnet možda neće moći kompletno podržati usluge ako je ova opcija isključena, jer VIPnet neće znati koje softverske nadopune ili dijelove programskog koda koji se umeću kako bi se popravila eventualna pogreška možete zatrebati. Molimo pronađite detalje o tome kako isključiti opciju Jedinstvena oznaka funkciju na VIPnetovom portalu podrške za Vodafone Mobile Connect proizvod na www.vipnet.hr/ Napominjemo da će slanje i primanje gornjih informacija zahtijevati slanje malih količina podataka preko vaše veze. Ovo će vam biti naplaćeno prema ugovorenoj tarifi.
> | 7. Isključena jamstva U najvećoj mjeri u kojoj je to dopušteno primjenjivim zakonima, Proizvod se isporučuje «kakav jest» bez ikakvog jamstva, uvjeta, izjava ili drugih odredbi koje se odnose na Proizvod naših davatelja licence. Niti mi niti naši davatelji licence ne jamčimo da će Proizvod zadovoljiti vaše potrebe ili da će Proizvod funkcionirati bez prekida ili bez greške. U onoj mjeri u kojoj je to dopušteno zakonom, mi i naši davatelji licence odričemo se odgovornosti i isključujemo sva jamstva, izjave i druge uvjete bilo kakve vrste, izričite ili prešutne ili na osnovi zakona, običaja ili na drugoj osnovi. Ova odredba ne utječe na vaša zakonska prava.
> | 8. Ograničenje odgovornosti Snosit ćemo odgovornost ukoliko naš nemar prouzroči smrtni slučaj ili fizičke ozljede. U svim ostalim okolnostima, mi i naši davatelji licence nećemo snositi odgovornost za bilo kakve naknade, povrate ili naknade štete s osnove gubitka postojeće dobiti ili neostvarene buduće dobiti, neostvarenih prihoda, prometa od prodaje; gubitka «goodwilll-a»; gubitka ili štete po ugledu; gubitka ugovora ili korisnika; gubitka očekivanih ušteda; gubitka ili šteta na podacima ili programima ili iz bilo kojih drugih razloga bilo kakve prirode, ili uslijed neizravne, posebne, slučajne ili posljedične štete koja nastane uslijed kaznenog djela (uključujući nemar) ili ugovora, čak i onda kada smo mi ili naši davatelji licence bili izviješteni o mogućnosti nastupanju takvih gubitaka ili šteta.
> | 9. Mjerodavno pravo i mjesto nadležnosti Na ove će se uvjete primjenjivati zakoni Republike Hrvatske i ugovorne strane se ovime neopozivo podvrgavaju isključivoj nadležnosti suda u Zagrebu.