ЛИЦЕНЗИОННО СПОРАЗУМЕНИЕ. ОБЩИ УСЛОВИЯ ЗА ПОЛЗВАНЕ ОТ КРАЕН ПОТРЕБИТЕЛ НА VODAFONE MOBILE CONNECT CARD.

> | МОЛЯ, ПРОЧЕТЕТЕ СЛЕДНИТЕ ОБЩИ УСЛОВИЯ ПРЕДИ ДА ОТВОРИТЕ ПАКЕТА ИЛИ ДА НАТИСНЕТЕ БУТОНА “ПРИЕМАМ”. ПРИ ОТВАРЯНЕТО НА ПАКЕТА ИЛИ СЛЕД НАТИСКАНЕ НА БУТОНА “ПРИЕМАМ”, ВИЕ ПОСОЧВАТЕ БЕЗУСЛОВНО, ЧЕ ПРИЕМАТЕ НАСТОЯЩИТЕ ОБЩИ УСЛОВИЯ И СЕ СЪГЛАСЯВАТЕ ДА ГИ СПАЗВАТЕ.
> | 1. Определения В настоящите Общи условия следните думи ще имат следните значения: „Вие” означава лицето, което използва Продукта; „Продукт” означава Софтуер, свален лично от вас от уебсайта на Мобилтел или доставен ви на компакт диск или на всякакъв друг носител, самостоятелно или заедно с Vodafone Mobile Connect Card; „Услуги” означава предаване на данни и други услуги, предлагани от „Мобилтел” ЕАД (наричано по-долу „Мобилтел”), посредством мрежата на Мобилтел по договор за услуги или по друг начин; „Софтуер” означава Vodafone Mobile Connect софтуерът, който сте получили на компакт диск заедно с Vodafone Mobile Connect Card или сте свалили отделно от уебсайта на Мобилтел; „Ние”, „нас” означава Мобилтел и SmartTone Mobile Communications Limited ( наричано по-долу „Лицензодателят”).
> | 2. Лицензионни права С настоящото, ние ви гарантираме неекслузивно право да използвате Продукта във връзка с предлаганите Услуги. Ние не приемаме и не носим никаква отговорност, нито гарантираме каквито и да са права за използването на Софтуера извън мрежата на Мобилтел или със SIM карта, която не е на Мобилтел. Вие нямате право да копирате, модифицирате, да реасемблирате или обработвате кода на (reverse engineer) или да декомпилирате Продукта и/или самия Софтуер или самия Продукт или някаква, каквато и да е част от него (освен до степен изрично разрешена от действащото законодателство). Вие нямате право да прехвърляте, предоставяте или сублицензирате, или по какъвто и друг начин да разпространявате или да упълномощавате трета страна да използва Софтуера или Продукта или каквато и да е част от тях. Вие може да използвате Продукта на един пресонален компютър. Вие имате право да направите 1 (едно) копие на Софтуера с цел съхраняване на резервно копие. Вие сте изцяло отговорен за вземате на всички необходими мерки за запазването и архивирането на данните си, както и за всякакви други мерки срещу изгубването на данни. Продуктът заедно със SIM картата на Мобилтел може да бъде използван от вас за достъп до уебсайтове, ресурси и/или компютърни мрежи в целия свят. Ние не приемаме и не носим никаква отговорност за съдържанието, услугите или за каквито да е загуби или щети, понесени от вас по време на достъпа ви до такива уебсайтове и мрежови ресурси. Вие се съгласявате да не ползвате Продукта или която и да е негова част в нарушение на приложимото законодателство. Освен това вие се съгласявате да пазите в тайна и на сигурно място всякакви пароли или други средства за достъп, които могат да ви бъдат предоставени с цел предотвратяване на всякаква неразрешена употреба на Продукта.
> | 3. Прекратяване Tова Лицензионно споразумени e в сила до прекратяването му. Можете да го прекратите по всяко време като изтриете Софтуера, включително всички резервни копия от всички ваши устройства и носители и ни върнете Продукта на адрес: Мобилтел ЕАД, ул. “Кукуш” № 1, София-1309, България. Това Споразумение се прекратява автоматично ако: (i) не спазвате тези Общи условия и условия, или (ii) условията на някой друг договор, по силата на който сме ви предоставили Продукта, или (iii) с прекратяването на лиценза на Мобилтел за предоставяне на Продукта. При прекратяването на това Споразумение вие следва да прекратите ползването на Продукта и ще изтриете Софтуера, включително всички резервни копия, от всички ваши устройства и носители и да върнете Продукта на адрес: Мобилтел ЕАД, ул. “Кукуш” № 1, София-1309, България.
> | 4. Интелектуална собственост Ние и/или нашите лицензодатели, според случая, притежаваме всички авторски права, права на разработка, цялостния вид на софтуера и на продукта, включително и без ограничение и начина на ползването му, търговски марки и други права на интелектуална собственост върху Продукта. Фактът, че сме ви доставили Продукта, не означава че сме прехвърлили каквито и да е права на нашите лицензодатели върху Продукта на вас, а просто сме разрешили да го ползвате, спазвайки стриктно условията на настоящото Лицензионно споразумение.
> | 5. Обслужване на клиенти Ако имате нужда от някаква помощ по отношение на Продукта или работата с него, моля обадете се на нашия център за обслужване на клиенти, на *88, или на +359 88 8088088, или пишете на http://www.mtel.bg.
> | 6. Уникален идентификатор Когато инсталирате този Софтуер, се създава анонимен уникален идентификатор (UID). Идентификаторът не ни позволява да идентифицираме отделните потребители по име. Той не може да се използва за контрол на посетените интернет страници или електронните адреси, с които потребителите се свързват. Ползвайки този идентификатор, следните видове не-лична информация ще ни бъде изпращана, когато вие се свързвате с мрежата на Мобилтел: а) Версия и конфигурация на Софтуера; б) Методи на свързване, като инфрачервен (IR) и Bluetooth, и ползваните устройства; в) Уеб-браузър и подробности за софтуерната версия на електронната поща; г) Продуктов идентификатор на производителя на лаптопа; д) Информация за интернет сесиите; е) При роуминг – кода на страната и мобилната мрежа, с която сте се свързали. Тази информация ще бъде съхранявана на обезопасен сървър за следните цели: (i) Периодично може да ни се наложи да актуализираме настройките, свързани с услугата – това може да се извърши и без уведомяване. (ii) Вие ще бъдете уведомявани за различните софтуерни актуализации (updates) и корекции (patches), всеки път когато се свържете, на седмична или месечна основа, в зависимост от вашите настройки. Ще ви бъде предоставен избор, дали да ги приемете или не. Може да решите да свалите по-големи файлове/patches, когато се свържете чрез по-бърза интернет връзка, като например фирмената ви локална мрежа. (iii) Компилиране на анонимна информация от общ вид за употребата на Продукта, с цел подобряване на Услугата Mobile Connect. В никакъв случай няма да ползваме каквито и да e компилирани по този начин данни, за да ви изпращаме маркетингова информация или да разкриваме такава информация на която и да е трета страна. Ако не желаете да бъде използван анонимния идентификатор, тогава е възможно вие или вашият ИТ-мениджър да изключи тази функция. Трябва да бъде взето предвид обаче, че за нас може да се окаже невъзможно да поддържаме изцяло Услугите, ако тази функция е блокирана, тъй като няма да знаем от кои актуализации (updates) или корекции (patches) може да се нуждаете. Подробности за това как да изключите функцията UID може да намерите на порталния уебсайт на Мобилтел на http://www.mtel.bg. Моля имайте предвид, че изпращането и получаването на горепосочената информация ще наложи изпращането на малки количества данни през осъществената с Продукта Интернет връзка. За това ще ви се начислява сума съгласно договорената с вас тарифа, като съответните цени са посочени на порталния уебсайт на Мобилтел на http://www.mtel.bg.За тарифи и друга ценова информация, моля вижте порталния уебсайт на Мобилтел.
> | 7. Изключване на гаранции До пълната степен позволена от действащото законодателство, Продуктът ви се предоставя от нашите лицензодатели във вид “както е”, без никакви гаранции, условия или други правила по отношение на Продукта. Нито ние, нито нашите лицензодатели гарантираме, че Продуктът ще отговаря на вашите изисквания или че, работата с Продукта ще бъде непрекъсната или без грешки. Доколкото е позволено от закона, ние и нашите лицензодатели отхвърляме и изключваме всички гаранции, условия и други правила от всякакъв вид, изрични или подразбиращи се, независимо дали са породени от законов акт, обичайно право или нещо друго. Тази клауза не засяга вашите законни права.
> | 8. Ограничение на отговорността Ние носим отговорност пред вас, ако наша небрежност причини смърт или телесно увреждане. При всички други обстоятелства ние или нашите лицензодатели няма да носим отговорност пред вас за каквото и да е обезщетение, възстановяване на средства или щети поради нереализирана настояща или възможна печалба, загуба на доход, оборот от продажби; загуба на нематериални активи; загуба или вреда върху репутацията; загуба на договори или клиенти; загуба на очаквани спестявания; загуба на или щети, причинени на данни или програми или някакви други причини, или непреки, специални, случайни или последствени щети, независимо дали произтичат от правонарушение (включително небрежност) или договор, и дори ако ние или нашите лицензодатели сме били информирани за възможността от такива загуби или щети.
> | 9. Приложимо право. Настоящите Общи условия се подчиняват на законите на Англия, и с настоящото страните неотменимо се подчиняват на изключителната юрисдикция на съдилищата в Хонконг, Специален административен район на Народна република Китай.