Végfelhasználói Felhasználási Szerződés

> | KÉRJÜK OLVASSA EL FIGYELMESEN A KÖVETKEZŐ FELTÉTELEKET MIELŐTT EZT A CSOMAGOT KINYITNÁ VAGY AZ “ELFOGADOM” GOMBRA KATTINTANA! A CSOMAG KINYITÁSÁVAL VAGY AZ “ELFOGADOM” GOMBRA KATTINTÁSSAL ÖN AZT JELZI, HOGY TUDOMÁSUL VESZI ÉS ELFOGADJA EZEN HASZNÁLATI FELTÉTELEKET ÉS AZT, HOGY AZOK KÖTELEZŐEK ÖNRE NÉZVE.
> | 1. Meghatározások A jelen Szerződésben található következő kifejezések és meghatározások az alábbi jelentéssel bírnak: “ Ön” jelenti azt a személyt, aki a Terméket használja; “Termék” jelenti az Ön által a Vodafone honlapjáról letöltött vagy Compact Disc-en (CD-n) illetve bármely más adarhordozón szolgáltatott szoftver akár önmagában, akár együtt a Vodafone Mobile Connect Card-dal; “Szolgáltatások” jelentik a Vodafone Magyarország Rt. GPRS szolgáltatása keretében vagy más módon igénybe vehető adatátviteli és más szolgáltatásokat; “Szoftver” jelenti a Mobile Connect Card-dal együtt a Compact Disc-en szolgáltatott vagy az Ön által a Vodafone honlapjáról letöltött számítógépes szoftvert; “mi” “minket” jelenti a Vodafone Magyarország Rt.-t.(H-1062 Budapest, VI. ker. Váci út 1-3, Magyarország).
> | 2. Felhasználási engedély Ön részére nem kizárólagos felhasználási engedélyt biztosítunk a Termék Szolgáltatásokkal kapcsolatban való használtára. Semmiféle felelősséget vagy kötelezettséget nem vállalunk a Szoftver nem-Vodafone hálózatban vagy SIM kártyával történő használatával kapcsolatban, illetve erre felhasználási engedélyt nem adunk. Ön a Terméket és/vagy az abban, illetve azon található szoftvert vagy annak bármely részét nem másolhatja le, nem módosíthatja, nem fejtheti illetve nem fordíthatja vissza (hacsak nem az a jog által kifejezetten megengedett). Ön nem jogosult a szoftvert, a Terméket vagy annak bármely részét átruházni, engedményezni, továbbá felhasználását engedélyezni, azt terjeszteni vagy annak használatát harmadik személy részére bármely módon lehetővé tenni. Ön a terméket csak egy számítógépen használhatja. Biztonsági másolat céljára Ön jogosult egy darab másolatot készíteni a CD-n lévő szoftverről. Kizárólag Ön felelős azért, hogy adatok biztonsági mentéséhez és adatvesztés megakadályozásához szükséges körültekintő és megfelelő lépéseket Ön megtegye. A Terméket a Vodafone SIM kártyával együtt használhatja arra, hogy kapcsolódjon valamely webhelyre, forráshoz és/vagy hálózathoz világszerte. Kizárunk minden felelősséget a tartalomért, szolgáltatásért vagy bármely veszteségért, kárért, amelyet Ön az ilyen webhely illetve hálózat használatával szenved el. Ön tudomásul veszi, hogy a Terméket vagy bármely részét jogszabályba vagy más rendelkezésbe ütköző módon nem használhatja. Tudomásul veszi továbbá, hogy az Önnek átadott, a csatlakozáshoz szükséges bármely jelszót és eszközt titokban és biztonságos helyen kell tartania a Termék bármely nem jogosított használatának kizárása érdekében.
> | 3. A felhasználói engedély megszűnése Ez a felhasználási engedély megszűnéséig hatályos. Ön jogosult azt bármikor felmondani azáltal, hogy a szoftvert, ideértve annak biztonsági másolatait is, valamennyi eszközéről törli és a Terméket visszaküldi nekünk vagy azt megsemmisíti. A Jelen Szerződés automatikusan megszűnik, amennyiben Ön megszegi az ebben foglalt feltételeket vagy bármely más szerződés feltételeit, amely alapján mi vagy harmadik fél viszontértékesítők a Terméket Ön részére szolgáltatták. A jelen Szerződés megszűnésekor Ön köteles a Termék használatát megszüntetni és a Szoftvert, beleértve valamennyi biztonsági másolatot is törölni valamennyi eszközéről és a Terméket visszaküldeni nekünk a következő címre: Vodafone Magyarország Rt. 1062 Budapest, Váci út 1-3.
> | 4. Szellemi alkotáshoz fűződő jogok Mi és/vagy bizonyos esetekben a mi engedélyezőink rendelkeznek a Termékre a szerzői, design, “Look and Feel”, védjegy és más szellemi alkotáshoz fűződő jogokkal. A tény, hogy a Terméket az Ön részére szolgáltattuk, nem jelenti a Termékre vonatkozóan minket vagy az engedélyezőinket megillető jogok átruházását, jelen Szerződésben pusztán a Termék használatát engedélyezzük az Ön számára a szigorúan felhasználási engedélyben foglalt feltételek szerint.
> | 5. Ügyfélszolgálat Amennyiben a Termékkel kapcsolatosan bármilyen segítségre van szüksége, kérem hívja a Vodafone Ügyfélszolgálatát a 1270-es telefonszámon.
> | 6. Úgynevezett Egyedi Azonosító A Vodafone Mobile Connect telepítése során véletlenszerűen egy úgynevezett egyedi azonosító (UID) képződik. Az UID nem teszi lehetővé a Vodafone részére, hogy az egyedi felhasználókat név szerint azonosítsa. Az UID nem alkalmas arra, hogy megfigyelje a látogatott webhelyeket, sem pedig azokat az e-mail címeket, amelyekkel a felhasználó kapcsolatot létesített. Az UID használatával a következő, nem személyes adatok kerülnek továbbításra a Vodafone-nak, amikor a Vodafone hálózatára kapcsolódik: a) A Vodafone Mobile Connect szoftver verziószáma és konfigurációja b) A kapcsolódás típusa, mint infra vagy Bluetooth és a használt eszköz típusa c) A web-böngésző és az E-mail szoftververzió adatai d) A laptop gyártó termék-azonosítója e) A kapcsolat adatai f) Amikor barangol, az ország és a mobil hálózat kódja, amihez kapcsolódik Ezek az információk egy a Vodafone Global Products and Services Limited (The courtyard, 2-4 London Road, Newbury, Berkshire, RG14 1JX, Egyesült Királyság, cégjegyzékszám: 3802001) által üzemeltetett biztonságos szerveren kerülnek tárolásra a következő célból: (i) Időnként a Vodafone-nak szükséges frissíteni a Szolgáltatással összefüggő beállításokat - ezt előzetes tájékoztatás nélkül végre lehet hajtani. (ii) A döntéstől függően, minden alkalommal, amikor kapcsolatot létesít, heti vagy havi gyakorisággal Ön értesítést kap különféle Szoftver frissítésekről és javításokról. Ön részére választási lehetőséget biztosítunk, hogy elfogadja-e vagy sem ezeket. Ön dönhet, hogy a nagyobb file-okat/javításokat akkor töltse le, amikor gyorsabb internet hozzáféréssel kapcsolódik, mint amilyen a vállalati LAN. (iii) Anonimizált összesített információ szerkesztése a Mobile Connect Service fejlesztése érdekében. Vodafone semmilyen esetben nem fogja az ekként összegyüjtött adatokat arra használni, hogy üzleti információkat küldjön Önnek vagy ezeket az adatokat harmadik személy részére hozzáférhetővé tegye. Amennyiben Ön nem akarja, hogy az UID felhasználásra kerüljön, Ön vagy az IT Menedzsere ezt a funkciót kikapcsolhatja. Azonban, szükséges figyelembe venni, hogy ezen funkció kikapcsolása esetén Vodafone nem képes teljes mértékben támogatni a Szolgáltatásokat, mivel nem lesz tudomása arról, hogy milyen frissítés vagy szoftver javításra lehet szüksége. Kérjük, hogy a Vodafone támogatási portálon (www.vodafone.hu/mobileconnect) keresse az UID funkció kikapcsolásának mikéntjére vonatkozó részleteket.
> | 7. Garancia kizárása A Termék az alkalmazandó jog által megengedett mértékig , “ahogyan van” állapotban, az engedélyezőinktől származó, a Termékkel kapcsolatos bármely jótállás, feltétel, tényállítás vagy kikötés vállalása nélkül kerül Önnek átadásra. Sem mi, sem az engedélyezőink nem garantálják, hogy a Termék kielégíti az Ön arra vonatkozó várakozásait, sem azt, hogy a termék működése hibamentes vagy megszakítás nélküli lesz. A jogszabály által megengedett mértékig mind mi, mind az engedélyezőink kizárnak és visszautasítanak minden jótállást, tényállítást, feltételt vagy más kikötést, legyen az bármely természetű kifejezett vagy beleértett, eredjen az jogszabályból, joggyakorlatból vagy másként. Jelen rendelkezések nem érintik a jogszabály alapján Önt kötelezően megillető jogokat.
> | 8. Felelősség korlátozása A súlyos gondatlanságunkkal vagy szándékos magatartásunkkal az életében, testi épségében okozott károsodásért felelősséggel tartozunk. Minden más esetben mind mi, mind engedélyezőink nem tartozunk Önnek semmiféle kártalanítási, visszafizetési vagy kártérítési felelősséggel a tényleges vagy jővőbeli haszon elmaradásáért, bevétel- vagy értékesítési forgalom kieséséért, vevőkörben bekövetkező csökkenésért, jóhírnév sérelméért, szerződések vagy ügyfélkör elvesztéséért, várt megtakarítás elmaradásáért, adat- vagy program vesztésért, illetve károsodásért vagy bármely más okért vagy közvetett, különleges, velejáró vagy következményes kárért akár szerződésen kivül (beleértve gondatlanságot), akár szerződés teljesítésével kapcsolatban merült fel, akkor sem, ha kár minket, akár engedélyezőinket az ilyen veszteségek vagy károk lehetőségétől tájekoztattak.
> | 9. Alkalmazandó jog, joghatóság A jelen Szerződésre felek a magyar jog rendelkezéseit tartják irányadónak és visszavonhatatlanul a magyar bíróságok joghatóságának vetik alá magukat.