Loppukäyttäjäehdot

> | LUE SEURAAVAT EHDOT HUOLELLISESTI ENNEN PAKKAUKSEN AVAAMISTA TAI "HYVÄKSYN"-NAPIN PAINAMISTA. AVAAMALLA TÄMÄN PAKKAUKSEN TAI PAINAMALLA "HYVÄKSYN"-NAPPIA, ILMOITAT HYVÄKSYVÄSI NÄMÄ EHDOT JA SITOUDUT NOUDATTAMAAN NIITÄ.
> | 1. Määritelmät Näissä ehdoissa käytetään seuraavia määritelmiä: "Loppukäyttäjä" tarkoittaa Tuotetta käyttävää henkilöä; "Tuote" tarkoittaa ohjelmistoa, jonka loppukäyttäjä on ladannut Vodafonen tai Elisan verkkosivuilta tai joka on toimitettu loppukäyttäjälle CD-levyllä tai muulla tallennusvälineellä sellaisenaan tai Vodafone Mobile Connect -kortin mukana; "Palvelut" tarkoittavat Elisan Nopea Mobiilidata -palvelun perusteella tai muutoin tarjoamia tiedonsiirtopalveluja ja muita palveluja; "Ohjelmisto" tarkoittaa Vodafone Mobile Connect -ohjelmistoa, joka on toimitettu Loppukäyttäjälle CD-levyllä Vodafone Mobile Connect -kortin mukana tai jonka Loppukäyttäjä on ladannut erikseen Vodafonen verkkosivuilta; "Elisa" tarkoittaa Elisa Oyj:tä.
> | 2. Käyttölisenssi Elisa myöntää Loppukäyttäjälle yksinoikeudettoman lisenssin käyttää Tuotetta Palvelujen yhteydessä. Elisa ei vastaa millään tavalla Ohjelmiston käytöstä muiden kuin Elisan verkkojen tai SIM-korttien yhteydessä eikä myönnä lisenssiä tällaiseen käyttöön. Loppukäyttäjä ei saa kopioida, muokata tai kääntää uudelleen Tuotetta ja/tai siihen sisältyvää ohjelmistoa tai niiden osia (paitsi lainsäädännössä nimenomaisesti sallitussa laajuudessa). Loppukäyttäjä ei saa siirtää, luovuttaa, alilisensoida tai muutoin jakaa Tuotetta tai sen osia kolmansille osapuolille tai antaa heille muulla tavalla oikeutta käyttää niitä. Loppukäyttäjällä on oikeus käyttää Tuotetta ainoastaan yhdessä tietokoneessa. Loppukäyttäjä saa tehdä Ohjelmistosta yhden varmuuskopion. Loppukäyttäjä on itse täysin vastuussa siitä, että ryhtyy tarvittaviin toimenpiteisiin tietojen varmuuskopioimiseksi tai niiden menettämisen estämiseksi. Loppukäyttäjä pääsee käyttämään Tuotteen ja Elisan SIM-kortin avulla maailmanlaajuisia verkkosivuja, resursseja ja/tai verkkoja. Elisa ei vastaa millään tavalla verkkosivujen ja verkkojen sisällöstä ja palveluista eikä niiden käytön aiheuttamista tappioista tai vahingoista. Loppukäyttäjä sitoutuu olemaan käyttämättä Tuotetta tai sen osia lainsäädännön tai määräysten vastaisesti. Lisäksi loppukäyttäjä sitoutuu säilyttämään hänelle toimitetut salasanat tai muut yhteysvälineet turvallisessa paikassa Tuotteen luvattoman käytön estämiseksi.
> | 3. Voimassaolo Tämä käyttölisenssi on voimassa toistaiseksi. Loppukäyttäjä voi purkaa käyttölisenssin milloin tahansa poistamalla Ohjelmiston ja sen varmuuskopiot kaikilta laitteiltaan ja palauttamalla Tuotteen Elisalle osoitteeseen Elisa Oyj, PL 1, 00061 ELISA. Tämän Sopimuksen voimassaolo päättyy ilman eri toimenpiteitä, mikäli loppukäyttäjä ei noudata sen ehtoja tai muiden sellaisten sopimusten ehtoja, joiden perusteella Elisa tai kolmas osapuoli on toimittanut Tuotteen loppukäyttäjälle. Sopimuksen voimassaolon päättyessä loppukäyttäjän pitää lopettaa Tuotteen käyttö ja poistaa Ohjelmisto ja kaikki sen varmuuskopiot kaikilta laitteiltaan ja palauttaa Tuote Elisalle osoitteeseen Elisa Oyj, PL 1, 00061 ELISA
> | 4. Teollisoikeudet Elisa ja/tai Elisalle lisenssejä myöntäneet tahot omistavat kaikki Tuotetta koskevat tekijänoikeudet, mallioikeudet, käyttöliittymän ulkoasua ja toimintaa koskevat oikeudet, tavaramerkit ja muut teollisoikeudet. Tuotteen toimittaminen loppukäyttäjälle ei tarkoita, että Elisa olisi luovuttanut loppukäyttäjälle mitään tuotetta koskevia oikeuksia tai Elisalle lisenssin myöntäneiden tahojen oikeuksia. Elisa on ainoastaan myöntänyt loppukäyttäjälle oikeuden käyttää Tuotetta yksinomaan näiden lisenssiehtojen mukaisesti.
> | 5. Asiakaspalvelu Jos loppukäyttäjä tarvitse Tuotteeseen liittyvää neuvontaa, pyydetään loppukäyttäjää soittamaan Elisan asiakaspalvelunumeroon +358 800 95 050.
> | 6. Yksikäsitteinen tunniste Kun asennat Ohjelmiston, sille luodaan satunnainen yksikäsitteinen tunniste (UID), joka ei sisällä henkilötietoja. Elisa ei pysty määrittämään yksittäisen käyttäjän nimeä UID:n perusteella. Sitä ei myöskään voi käyttää verkkosivujen tai sähköpostiosoitteiden käytön valvontaan. Elisalle lähetetään seuraavia tietoja UID:n avulla, kun muodostat yhteyden Elisan verkkoon: a) Ohjelmiston versio ja asetukset b) Yhteystavat, kuten infrapunatiedonsiirto ja Bluetooth, ja käytettävät laitteet c) WWW-selaimen ja sähköpostiohjelman versio d) Kannettavan tietokoneen valmistajan tuotetunnus e) Yhteyskertaa koskevat tiedot f) Roamingin yhteydessä maatunnus ja matkapuhelinverkko, johon loppukäyttäjä on muodostanut yhteyden. Nämä tiedot tallennetaan suojatulle palvelimelle seuraavista syistä: (i) Elisan pitää ajoittain päivittää palveluun liittyviä asetuksia – tämä voidaan tehdä ilman eri ilmoitusta. (ii) Loppukäyttäjälle ilmoitetaan ohjelmiston päivityksistä ja korjauksista loppukäyttäjän valinnan mukaan aina, kun loppukäyttäjä muodostaa yhteyden, viikoittain tai kuukausittain. Loppukäyttäjä voi hyväksyä tai hylätä päivitykset ja korjaukset. Loppukäyttäjä voi halutessaan ladata suurempia tiedostoja/korjauksia, kun on muodostanut nopean Internet-yhteyden esim. yrityksen lähiverkon kautta. (iii) Elisa kerää palvelujen käytöstä koostetietoja yksilöimättä käyttäjien henkilöllisyyttä, jotta Elisa voi parantaa Mobile Connect -palvelua. Elisa ei missään tapauksessa käytä tällä tavalla kerättyjä koostetietoja mainosten lähettämiseksi loppukäyttäjälle eikä luovuta niitä kolmansille osapuolille. Jos loppukäyttäjä haluaa estää UID:n lähettämisen, voi hän ottaa tämän ominaisuuden pois käytöstä itse tai teknisen tuen avulla. Huomautamme kuitenkin, että Elisa ei välttämättä pysty tukemaan Palveluja täysimittaisesti, jos tämä ominaisuus on otettu pois käytöstä, koska Elisa ei silloin tiedä, mitä päivityksiä tai korjauksia loppukäyttäjä tarvitsee. Lisätietoja UID-ominaisuuden ottamisesta pois käytöstä löytyy Vodafonen teknisen tuen verkkosivuilta www.business.vodafone.com. Huomautamme, että edellä mainittujen tietojen lähettäminen ja vastaanottaminen edellyttävät pienten datamäärien siirtämistä Loppukäyttäjän liittymän kautta. Loppukäyttäjää laskutetaan tästä liittymäsopimuksen mukaisesti. Tutustu hinnoitteluun Elisan verkkosivuilla www.elisa.fi.
> | 7. Ei takuuta Tuote toimitetaan Loppukäyttäjälle lainsäädännön sallimassa laajimmassa merkityksessä "sellaisenaan", eikä Elisa tai Elisalle lisenssejä myöntäneet tahot myönnä sille minkäänlaista takuuta tai esitä mitään sitä koskevia vakuutuksia. Elisa tai Elisalle lisenssejä myöntäneet tahot eivät myöskään takaa, että Tuote on Loppukäyttäjän vaatimusten mukainen tai toimii keskeytyksettä tai virheettömästi. Elisa ja Elisalle lisenssejä myöntäneet tahot nimenomaisesti kiistävät lain sallimassa laajuudessa kaikki suorat ja välilliset sekä määräyksistä, yleisestä käytännöstä tai muutoin aiheutuvat takuut, vakuutukset ja ehdot. Tämä ehto ei vaikuta Loppukäyttäjän lakisääteisiin oikeuksiin.
> | 8. Vastuurajoitus Elisa on korvausvelvollinen, jos Elisan laiminlyönti aiheuttaa kuoleman tai henkilövahingon. Kaikissa muissa olosuhteissa Elisa tai Elisalle lisenssejä myöntäneet tahot eivät vastaa minkäänlaisista korvauksista, hyvityksistä tai vahingoista, jotka perustuvat todellisten tai mahdollisten voittojen, liikevaihdon, tuoton tai myynnin menetykseen, liikearvon menetykseen, maineen vahingoittumiseen, sopimusten tai asiakkaiden menetykseen, odotettujen säästöjen menetykseen tai tietojen tai ohjelmien menetykseen tai vahingoittumiseen tai mihin tahansa muuhun suoraan, välilliseen, erityiseen tai satunnaiseen vahinkoon, vaikka tämä johtuisi lain tai sopimuksen vastaisesta toiminnasta (tai laiminlyönnistä) tai vaikka Elisan tai Elisalle lisenssejä myöntäneiden tahojen tietoon olisi tullut tällaisten menetysten tai vahinkojen mahdollisuus.
> | 9. Sovellettava laki ja oikeuspaikka Näihin ehtoihin sovelletaan Suomen lakia ja sopimuspuolet sitoutuvat noudattamaan peruuttamattomasti Suomen tuomioistuimien päätöksiä.