Licensaftale for slutbruger

> | DU BEDES GENNEMLÆSE FØLGENDE VILKÅR, INDEN DU ÅBNER DENNE PAKKE, ELLER KLIKKE PÅ KNAPPEN "ACCEPTÉR". VED AT ÅBNE PAKKEN ELLER KLIKKE PÅ KNAPPEN "ACCEPTÉR" ACCEPTERER DU DE HERI ANGIVNE VILKÅR OG BETINGELSER OG ER INDFORSTÅET MED AT VÆRE BUNDET AF DISSE.
> | 1. Definitioner I disse vilkår og betingelser har følgende ord følgende betydning: "du" betyder den person, som anvender Produktet; "Produkt" betyder den Software, som du har downloadet fra et Vodafone/TDC-websted, eller som du har modtaget på en cd eller et andet medie, enten særskilt eller sammen med Vodafone Mobile Connect Card; "Tjenester" betyder datatransmission eller andre tjenester, som TDC Mobil tilbyder i henhold til en GPRS-forbindelsesaftale eller andet; "Software" betyder den Vodafone Mobile Connect-software, som du har modtaget på cd'en sammen med Mobile Connect Card, eller som du har hentet særskilt på et Vodafone/TDC-websted; "vi" og "os" betyder TDC Mobil A/S.
> | 2. Brugerlicens Vi tildeler dig hermed en ikke-eksklusiv licens til at anvende Produktet i forbindelse med Tjenesterne. Vi påtager os intet ansvar for brugen af og tildeler ingen licens til at anvende Softwaren sammen med andre netværk eller SIM-kort end Vodafone/TDC-netværk eller -SIM-kort. Du må ikke kopiere, ændre, udføre reverse engineering eller dekompilere Produktet og/eller den i eller på Produktet indeholdte software eller nogen del heraf (undtagen i det omfang, der udtrykkeligt er tilladt ifølge den gældende lovgivning). Du må ikke overføre, tildele, udstede underlicens til eller på anden vis distribuere eller sætte tredjemand i stand til at benytte Softwaren eller Produktet eller en hvilken som helst del heraf. Du må kun anvende Produktet på én computer. Du må kun oprette én sikkerhedskopi af Produktet. Du er alene ansvarlig for at tage de fornødne forholdsregler for at sikkerhedskopiere data eller på anden vis sikre, at data ikke går tabt. Produktet kan sammen med Vodafone/TDC-SIM-kortet anvendes af dig til at etablere forbindelse til websteder, ressourcer og/eller netværk over hele verden. Vi påtager os intet ansvar for indhold, tjenester på disse websteder eller netværk eller for tab eller skade, som du måtte lide ved at anvende sådanne websteder og netværk. Du accepterer endvidere, at du ikke vil benytte Produktet eller nogen del heraf på en måde, som er i strid med de til enhver tid gældende love eller bestemmelser. Du accepterer endvidere, at du vil hemmeligholde og sikre forsvarlig opbevaring af adgangskoder eller andet adgangsudstyr, som du har modtaget, med henblik på at forhindre uautoriseret brug af Produktet.
> | 3. Ophør Denne licens er gældende, indtil den bringes til ophør. Du kan bringe licensen til ophør når som helst ved at slette Softwaren og en eventuel sikkerhedskopi fra alt dit udstyr og returnere Produktet til TDC Mobil A/S, Telegade 2. 2630 Taastrup. Denne Aftale ophører automatisk, hvis du misligholder ovenstående vilkår og betingelser eller vilkårene og betingelserne i en hvilken som helst anden aftale, i henhold til hvilken Vodafone Limited eller vores tredjepartsdistributører har gjort Produktet tilgængeligt for dig. Efter denne Aftales ophør påhviler det dig at indstille din brug af Produktet og slette Softwaren og en eventuel sikkerhedskopi fra alt dit udstyr og returnere Produktet til TDC Mobil A/S, Telegade 2. 2630 Taastrup.
> | 4. Immaterielle rettigheder Vi og/eller vores licensgivere, alt efter hvad der måtte være tilfældet, ejer alle ophavsrettigheder, udførelsesrettigheder, "Look and Feel", varemærker og andre immaterielle rettigheder i og til Produktet. Det faktum, at vi har leveret Produktet til dig, betyder ikke, at vi har overført vores, eller vores licensgiveres rettigheder til Produktet til dig, men blot at vi har givet dig tilladelse til at benytte det udelukkende på de i denne licens angivne vilkår og betingelser.
> | 5. Kundeservice Hvis du har brug for hjælp med Produktet, kan du ringe til vores kundeservicecenter på +45 80808022, eller du kan skrive til TDC Mobil A/S, Telegade 2, 2630 Taastrup.
> | 6. Unik identifikator Når du installerer denne Software, oprettes der en vilkårlig unik identifikator (UID). Denne UID gør det umuligt for Vodafone/TDC at identificere navnet på en enkeltbruger. Den kan ikke anvendes til at overvåge, hvilke websteder brugeren har besøgt eller e-mail-adresser, som brugeren har kontaktet. Ved at anvende denne UID videresendes følgende ikke-personlige oplysninger til Vodafone/TDC, når du etablerer forbindelse til Vodafone/TDC-netværket: a) Softwareversion og -konfiguration b) Tilslutningsmetoder, såsom infrarød tilslutning og Bluetooth, og anvendt udstyr c) Oplysninger om webbrowser og e-mail-softwareversion d) Produkt-id for producent af den bærbare computer e) Sessionsoplysninger f) Ved roaming, den landekode og det mobilnetværk, du er forbundet med. Disse oplysninger lagres på en sikker server med henblik på følgende: (i) Fra tid til anden er det nødvendigt for Vodafone/TDC at opdatere tjenesterelaterede indstillinger – dette kan gøres, uden at der udsendes en forudgående meddelelse herom. (ii) Du bliver underrettet om forskellige softwareopdateringer og patches, hver gang du etablerer forbindelse, ugentligt eller månedligt, afhængig af hvad du foretrækker. Du bliver spurgt, om du vil acceptere disse. Du kan vælge at downloade store filer/patches, når du er forbundet via en hurtig internetforbindelse såsom dit firmas LAN-netværk. (iii) Kompilering af anonyme fuldstændige oplysninger om brug med henblik på forbedring af Mobile Connect Service-tjenesten. Vodafone/TDC vil under ingen omstændigheder anvende samlede data, som er kompileret på denne måde, til at sende markedsføringsoplysninger til dig eller videregive sådanne oplysninger til tredjemand. Hvis du ikke ønsker, at UID skal anvendes, kan du eller den it-ansvarlige deaktivere denne funktion. Det skal dog bemærkes, at Vodafone/TDC ikke med sikkerhed vil kunne understøtte Tjenesterne, hvis denne funktion deaktiveres, da Vodafone/TDC i så fald ikke vil være bekendt med, hvilke opdateringer eller software-patches du har brug for. På Vodafones supportportal på www.business.vodafone.com finder du oplysninger om, hvordan du deaktiverer UID-funktionen. Bemærk, at afsendelse og modtagelse af ovennævnte oplysninger vil gøre det nødvendigt at sende små datamængder via din forbindelse. Du bliver opkrævet for dette til den aftalte takst. De normale takster finder du på supportportalen på www.tdcmobil.dk.
> | 7. Garantifraskrivelse I det omfang, at det er i overensstemmelse med gældende lovgivning, leveres Produktet til dig "som det er og forefindes" uden garanti, betingelser, erklæringer eller andre vilkår, hvad angår produktet fra vores licensgivere. Hverken vi eller vores licensgivere garanterer, at Produktet opfylder dine krav, eller at Produktet vil fungere uden forstyrrelser eller fejl. I det omfang, at det er i overensstemmelse med gældende lovgivning, fraskriver vi og vores licensgivere sig alle garantier, erklæringer, betingelser eller andre vilkår af enhver art, udtrykkelige eller stiltiende, uanset om disse udspringer af gældende lov eller opstår på anden måde. Denne bestemmelse påvirker ikke dine lovbestemte rettigheder.
> | 8. Ansvarsbegrænsning Vi hæfter over for dig, såfremt vores forsømmelighed medfører død eller personskade. I alle øvrige forhold hæfter hverken vi eller vores licensgivere over for brugeren for kompensation, godtgørelser eller erstatningsansvar som følge af mistet nuværende eller fremtidig indtjening, mistede indtægter, mistet omsætning, goodwill, tab eller skade på omdømme, mistede kontrakter eller kunder, tab af forventede besparelser, tab af eller beskadigelse af data eller programmer eller andre tænkelige årsager, erstatningsansvar for indirekte eller afledte tab, uanset om et sådant erstatningskrav er baseret på erstatningsret (herunder forsømmelighed) eller kontrakt, eller selv om vi eller vores licensgivere er blevet informeret om muligheden for sådanne tab eller erstatningsansvar.
> | 9. Lovvalg og værneting Disse vilkår og betingelser finder anvendelse i henhold til dansk ret, og parterne accepterer hermed, at eventuelle tvister udelukkende afgøres ved danske domstole.