Pogoji za uporabo

> | PRED ODPIRANJEM TEGA PAKETA ALI KLIKOM NA "DA" NATANČNO PREBERITE NASLEDNJE POGOJE. ČE ODPRETE PAKET ALI KLIKNETE NA "DA" POMENI, DA POGOJE SPREJEMATE IN SE Z NJIMI ZAVEZUJETE.
> | 1. Definicije V teh pogojih imajo naslednje besede naslednji pomen: "vi" pomeni uporabnika izdelka; "izdelek" pomeni zgoščenko in Vodafone Mobile Connect Card, kakor tudi kakršnokoli programsko opremo, ki se nahaja na zgoščenki in na Vodafone Mobile Connect Card in ste ju prejeli na podlagi teh pogojev; "storitve" pomeni prenos podatkov preko GPRS in druge storitve, ki jih ponuja družba Si.mobil d.d., na podlagi sklenjene naročniške pogodbe (v nadaljevanju naročniška pogodba); "mi", "nam" pomeni družbo Si.mobil d.d..
> | 2. Pravica uporabe Pod pogojem, da ste sklenili naročniško pogodbo in prejeli Si.mobil – Vodafone SIM kartico z GPRS tarifo, vam dajemo neizključno pravico (licenco) uporabe izdelka vezano na storitve. Izdelka oz. programske opreme, ki se nahaja v ali na izdelku, ali kateregakoli njegovega dela, ni dovoljeno razmnoževati, spreminjati, razstavljati ali dekompelirati (razen če tega zakon izrecno ne dovoljuje). Programske opreme ali izdelka ali kateregakoli njegovega dela ni dovoljeno prenesti, odstopiti, dati kot podlicenco ali drugače posredovati ali omogočiti uporabo tretji osebi. Izdelek lahko uporabljate le na enem računalniku. Dovoljena je izdelava ene varnostne kopije programske opreme, ki se nahaja na zgoščenki. Ste edini odgovorni za sprejemanje preudarnih in ustreznih ukrepov za varno shranjevanje podatkov in siceršnje varovanje podatkov pred izgubo. Izdelek lahko skupaj s Si.mobil – Vodafone SIM kartico uporabljate za povezavo na spletne strani, vire oz. omrežja po vsem svetu. Ne prevzemamo nikakršne odgovornosti za vsebino, delovanje ali za kakršnokoli izgubo ali poškodbo, ki bi jo lahko utrpeli pri uporabi takih spletnih strani in omrežij. Zavezujete se, da ne boste z uporabo izdelka ali kateregakoli njegovega dela kršili katerihkoli zadevnih zakonov ali predpisov. Nadalje se zavezujete, da boste varovali tajnost kakršnihkoli gesel ali drugih sredstev za dostop, namenjenih preprečevanju nedovoljene uporabe izdelka.
> | 3. Prenehanje Ta licenca velja do odpovedi. Kadarkoli jo lahko odpoveste tako, da programsko opremo izbrišete iz vseh vaših naprav in nam izdelek vrnete ali pa ga uničite. Ta pogodba avtomatično preneha, če ne izpolnjujete pogojev te pogodbe ali naročniške pogodbe. Po prenehanju te pogodbe ali po prenehanju naročniške pogodbe ste dolžni prenehati z uporabo izdelka in iz vseh vaših naprav izbrisati programsko opremo, vključno z varnostnimi kopijami, izdelek pa vrniti v najbližji Si.mobil - Vodafone center.
> | 4. Pravice intelektualne lastnine Mi oz. naši licencodajalci smo lastniki avtorskih pravic, oblikovalskih pravic, blagovnih znamk in drugih pravic intelektualne lastnine v zvezi z izdelkom. Dejstvo, da smo vam dostavili izdelek, še ne pomeni, da smo na vas prenesli katerokoli izmed naših ali pravic naših licencodajalcev v zvezi z izdelkom; dovoljujemo vam le uporabo izdelka ob doslednem upoštevanju pogojev tega dovoljenja.
> | 5. Servisna služba Če potrebujete kakršnokoli pomoč v zvezi z izdelkom, pokličite našo naročniško službo na številko, ki je navedena v uporabniškem priročniku.
> | 6. Izključitev jamstev V največji meri kot to dopušča veljavno pravo, vam izdelek posredujemo "kot je", brez kakršnegakoli jamstva, pogojev, izjav ali drugih pogojev naših licencodajalcev v zvezi z izdelkom. Niti mi niti naši licencodajalci ne jamčimo, da bo izdelek izpolnjeval vaše zahteve ali da bo izdelek deloval brez prekinitev in brezhibno. V meri, kot to dopušča veljavno pravo, mi in naši licencodajalci zavračamo in izključujemo vsa jamstva, izjave in kakršnekoli druge pogoje, napisane ali nenapisane, določene z zakonom, običaji ali kako drugače. Ta točka ne vpliva na vaše zakonske pravice.
> | 7. Omejitev odgovornosti Odgovorni smo za primer, če bi zaradi naše malomarnosti prišlo do smrti ali telesne poškodbe. V vseh drugih okoliščinah vam niti mi niti naši licencodajalci nismo dolžni dati kakršnegakoli nadomestila, povračila ali odškodnine za izgubo obstoječega ali bodočega dobička, za izgubo prihodka, za prodajno realizacijo; za izgubo bonitete; za izgubo ali zmanjšanje ugleda; za izgubo pogodb ali kupcev; za izgubo pričakovanih prihrankov; za izgubo ali poškodovanje podatkov ali programov, ali iz kakršnihkoli drugih razlogov ali v primeru posrednih, posebnih, naključnih ali posledičnih poškodb, povzročenih s kaznivim dejanjem (tudi iz malomarnosti) ali v okviru pogodbe in četudi smo bili mi ali naši licencodajalci obveščeni o možnosti takih izgub ali poškodb.
> | 8. Veljavno pravo in sodna pristojnost Za presojo teh pogojev se uporablja slovensko pravo. Pogodbeni stranki nepreklicno določata izključno pristojnost stvarno pristojnega sodišča v Ljubljani.