Tavallinen vai laajennettu haku?

Löydät matkakohteesi hotspot-tiedot useimmiten tavallisella haulla.
Laajennettua hakua kannattaa yleensä käyttää vain silloin, kun tiedät matkakohteesi tietyn paikan osoitteen.
Huomautus: jos yksityiskohtaisilla hakuehdoilla ei löydy yhtään hotspotia, vähennä hakuehtoja.

Laaja vai tarkka haku?

Jos haluat löytää monta hotspotia, käytä vain vähän hakuehtoja. Anna hakuehdoksi vaikkapa pelkkä kaupunki tai maa. Huomaa, että kaupunkien ja maiden nimet haetaan aina englanninkielisessä muodossa, esim. Vienna, ei Wien.
Jos haluat vähemmän hakutuloksia, käytä useita hakuehtoja. Hakutulokseen tulee vähemmän hotspoteja, mutta ne vastaavat vaatimuksiasi tarkemmin. Voit esimerkiksi antaa hakuehdoksi pelkästään kaupungin hotellit.
Käytä Kaupunki-kenttää, jos haluat löytää tietyssä kaupungissa olevat hotspotit. Maa-kenttää ei tarvitse täyttää, ellei saman nimistä kaupunkia ole useissa maissa.
Maan ja Kohteen tyypin oletusarvona on 'Kaikki'. Jos haluat löytää kaikki tietyssä maassa olevat hotspotit, valitse haluamasi maa alasvetovalikosta ja jätä kaikki muut hakuehdot tyhjiksi.

Tekstihaku

Isoilla ja pienillä kirjaimilla ei ole merkitystä hotspot-tietokannassa, joten saat samat tulokset esim. hakuehdoilla London, london ja LONDON .
Voit myös käyttää pelkästään hakusanan alkuosaa. Esimerkkejä:
- Jos hakuehtona on ’Lon’ tai ’lon’, tuloksessa ovat mukana London, Londonderry jne.
- Jos hakuehtona on ’Don’ tai ’don’, tuloksessa ei ole mukana esimerkiksi London. Sen sijaan siinä ovat mukana kaupungit, joiden nimi alkaa näillä kolmella kirjaimella, esim. Doncaster.

Vodafone Mobile Connect Help Documentation
© Vodafone Global Products and Services Limited ("Vodafone"), [2003].
Tätä asiakirjaa ei saa jäljentää, muokata eikä levittää missään muodossa ilman Vodafonen etukäteen antamaa kirjallista lupaa lukuun ottamatta lain sallimia poikkeuksia.